赞美松树的诗句 赞美松树的诗句 《咏松》陈毅 大雪压青松,青松挺且直。要知松高洁,待到雪化时。 《咏松》 (宋)吴芾 古人长抱济人心,道上栽松直到今。 今日若能增种植,会看百世长青阴。 《咏松》 (清)陆惠心 瘦石寒梅共结邻,亭亭不改四时春。须知傲雪凌霜质,不是繁华队里身。 《涧底松》 (唐)白居易 有松百尺大十围,生在涧底寒且卑。涧深山险人路绝,老死不逢工度之。天子明 堂欠梁木,此求彼有两不知。 谁喻苍苍造物意,但与之材不与地。金张世禄原宪贤, 牛衣寒贱貂蝉贵。貂蝉与牛衣,高下虽有殊;高者未必贤,下者未必愚。君不见 沉沉海底生珊瑚,历历天上种白榆! 《题遗爱寺前溪松》 (唐)白居易 偃亚长松树,侵临小石溪。静将流水对,高共远峰齐。翠盖烟笼密,花幢雪压低。 与僧清影坐,借鹤稳枝栖。笔写形难似,琴偷韵易迷。暑天风槭槭,晴夜露凄凄。 独契依为舍,闲行绕作蹊。栋梁君莫采,留著伴幽栖。 岁冬至唐村坟山扫松 宋 卫宗武 谷鸟正嚘嘤,芬芳尤妩媚。 青青交道杉,森郁互参倚。 谁乎一叱咤,斩艾如草剃。 遂令墟墓间,常抱斧斤耻。 仅存盘涧松,绰有虬龙势。 矫矫千岁姿,昂霄犹舞翠。 我来省松槚,适当谷之昧。 石齿咽残流鸣族,息群喙。 木石缩羽鳞,风霜剪菑翳。 害然眼界清,如至人境外。 意行步崎岖,白云生屐履。 林光渍欲流,冉冉湿衣袂。 曾来入画图,人行绝毡毳。 风尘不可到,心迹两无秽。 追寻得良俦,清吟可相配。 不效互唱酬,日与青山对。 兹游拟畅情,俄值风雨晦。 渐喜迫新阳,天地宁久闭, 屋角数点明,冰花送春意。 栽松二首 【唐】白居易 小松未盈尺,心爱手自移。 苍然涧底色,云湿烟霏霏。 栽植我年晚,长成君性迟。 如何过四十,种此数寸枝? 得见成阴否,人生七十稀。 爱君抱晚节,怜君含直文。 欲得朝朝见,阶前故种君。 知君死则已,不死会凌云。 南轩松 【唐】李白 南轩有孤松,柯叶自绵幂。清风无闲时,潇洒终日夕。 阴生古苔绿,色染秋烟碧。何当凌云霄,直上数千尺。 小松 【唐】杜荀鹤 自小刺头深草里,而今渐觉出蓬蒿。 时人不识凌云木,直待凌云始道高。 涧底松 【唐】白居易 有松百尺大十围, 生在涧底寒且卑。 涧深山险人路绝, 老死不逢工度之。 天子明堂欠梁木, 此求彼有两不知。 谁喻苍苍造物意, 但与之材不与地。 金张世禄原宪贫, 牛衣寒贱貂蝉贵。 貂蝉与牛衣, 高下虽有殊。 高者未必贤, 下者未必愚。 君不见沉沉海底生珊瑚。 历历天上种白榆。 松树 【唐】白居易 白金换得青松树,君既先栽我不栽。 幸有西风易凭仗,夜深偷送好声来。 庭松 【唐】白居易 堂下何所有?十松当我阶。 乱立无行次,高下亦不齐。 高者三丈长,下者十尺低。 有如野生物,不知何人栽。 接以青瓦屋,承之白沙台。 朝昏有风月,燥湿无尘泥。 疏韵秋槭槭,凉阴夏凄凄。 春深微雨夕,满叶珠蓑蓑。 岁暮大雪天,压枝玉皑皑。 四时各有趣,万木非其侪。 去年买此宅,多为人所咳。 一家二十口,移转就松来。 移来有何得,但得烦襟开。 即此是益友,岂必交贤才? 顾我犹俗士,冠带走尘埃。 未称为松主,时时一愧怀。 松 【唐】成彦雄 大夫名价古今闻,盘屈孤贞更出群。 将谓岭头闲得了,夕阳犹挂数枝云。 四松 【唐】杜甫 四松初移时,大抵三尺强。别来忽三载,离立如人长。 会看根不拔,莫计枝凋伤。幽色幸秀发,疏柯亦昂藏。 所插小藩篱,本亦有堤防。终然掁拨损,得吝千叶黄。 敢为故林主,黎庶犹未康。避贼今始归,春草满空堂。 览物叹衰谢,及兹慰凄凉。清风为我起,洒面若微霜。 足以送老姿,聊待偃盖张。我生无根带,配尔亦茫茫。 有情且赋诗,事迹可两忘。勿矜千载后,惨澹蟠穹苍。 小松 【唐】杜荀鹤 自小刺头深草里,而今渐觉出蓬蒿。 时人不识凌云木,直待凌云始道高。 松 【唐】韩溉 倚空高槛冷无尘,往事闲徵梦欲分。翠色本宜霜后见, 寒声偏向月中闻。啼猿想带苍山雨,归鹤应和紫府云。 莫向东园竞桃李,春光还是不容君。 古松感兴 【唐】皇甫松 皇天后土力,使我向此生。贵贱不我均,若为天地情。 我家世道德,旨意匡文明。家集四百卷,独立天地经。 寄言青松姿,岂羡朱槿荣。昭昭大化光,共此遗芳馨。 扶风歌》 (汉乐府)刘琨 南山石嵬嵬。松柏何离离。上枝拂青云。中心十数围。洛阳发中梁。松树窃自悲。 斧锯截是松。松树东西摧。特作四轮车。载至洛阳宫。观者莫不叹。问是何山材。 谁能刻镂此。公输与鲁班。被之用丹漆。熏用苏合香。本自南山松。今为宫殿梁。 《赠从弟》 (三国)刘桢亭亭山上松,瑟瑟谷中风。风声一何盛,松枝一何劲。 冰霜正惨凄,终岁常端正。岂不罹凝寒,松柏有本性。 《咏史·其二》 (东晋)左思 郁郁涧底松,离离山上苗。以彼径寸茎,荫此百尺条。 世胄蹑高位,英俊沉下僚。地势使之然,由来非一朝。 金张籍旧业,七叶珥汉貂。冯公岂不伟,白首不见招。 《咏怀诗八十二首其五十》阮籍 步游三衢旁。惆怅念所思。岂为今朝见。恍惚诚有之。泽中生乔松。万世未可期。 高鸟摩天飞。凌云共游嬉。岂有孤行士。垂涕悲故时。 《咏怀诗八十二首其十三》阮籍 登高临四野。北望青山阿。松柏翳冈岑。飞鸟鸣相过。感慨怀辛酸。怨毒常苦多。 李公悲东门。苏子狭三河。求仁自得仁。岂复叹咨嗟。 《咏怀诗八十二首其六十五》阮籍 朝出上东门。遥望首阳基。松柏郁森沈。鹂黄相与嬉。逍遥九曲间。徘徊欲何之。 念我平居时。郁然思妖姬。 《拟嵇中散咏松诗》 (晋)谢道蕴 遥望山上松,隆冬不能凋。愿想游下憩,瞻彼万仞条。腾跃未能升,顿足俟王乔。 陶渊明《饮酒二十首》 :栖栖失群鸟。日暮犹独飞。徘徊无定止。夜夜声转悲。 厉响思清晨。远去何所依。因值孤生松。敛翮遥来归。劲风无荣木。此荫独不衰。 托身已得所。千载不相违。 《咏寒松诗》 (南朝)范云 修条拂层汉。密叶障天浔。凌风知劲节。负雪见贞心。 《松柏篇并序》 (南北朝)鲍照 余患脚上气四十余日,知旧先借傅玄集,以余病剧,遂见还。开袠,适见乐府诗 龟鹤篇,于危病中见长逝词。恻然酸怀抱。如此重病,弥时不差,呼吸乏喘,举 目悲矣,火药间阙而拟之。 松柏受命独,历代长不衰。人生浮且脆,鴥若晨风悲。东海迸逝川,西山导落晖。 南郊悦籍短,蒿里收永归。谅无畴昔时,百病起尽期。志士惜牛刀,忍勉自疗治。 倾家行药事,颠沛去迎医。徒备火石苦,奄至不得辞。龟龄安可获,岱宗限已迫。 睿圣不得留,为善何所益。舍此赤县居,就彼黄垆宅。永离九原亲,长与三辰隔。 属纩生望尽,阖棺世业埋。事痛存人心,恨结亡者怀。祖葬既云及,圹(土+遂) 亦已开。室族内外哭,亲疏同共哀。外姻远近至,名列通夜台。扶舆出殡宫,低 回恋庭室。天地有尽期,我去无还日。居者今已尽,人事从此毕。火歇烟既没, 形销声亦灭。鬼神来依我,生人永辞诀。大暮杳悠悠,长夜无时节。郁湮重冥下, 烦冤难具说。安寝委沉寞,恋恋念平生。事业有余结,刊述未及成。资储无担石, 儿女皆孩婴。一朝放舍去,万恨缠我情。追忆世上事,束教以自拘。明发靡怡悆, 夕归多忧虞。撤闲晨径流,辍宴式酒濡。知今瞑目苦,恨失尔时娱。遥遥远民居, 独埋深壤中。墓前人迹灭,冢上草日丰。空床响鸣蜩,高松结悲风。长寐无觉期, 谁知逝者穷。生存处交广,连榻舒华茵。已没一何苦,楛哉不容身。昔日平居时, 晨夕对六亲。今日掩奈何,一见无谐因。礼席有降杀,三龄速过隙。几筵就收撤, 室宇改畴昔。行女游归途,仕子复王役。家世本平常,独有亡者剧。时祀望归来, 四节静茔丘。孝子抚坟号,父子知来不。欲还心依恋,欲见绝无由。烦冤荒陇侧, 肝心尽崩抽。 《斅颜鲁公送挺赟归翠微寺》 (唐)卢纶 挺赟惠学该儒释,袖有颜徐真草迹。一斋三请纪行诗,诮我垂鞭弄鸣镝。寺悬金 榜半山隅,石路荒凉松树枯。 虎迹印雪大如斗,闰月暮天过得无。 《涧底松》 (唐)白居易 有松百尺大十围,生在涧底寒且卑。涧深山险人路绝,老死不逢工度之。天子明 堂欠梁木,此求彼有两不知。 谁喻苍苍造物意,但与之材不与地。金张世禄原宪贤, 牛衣寒贱貂蝉贵。貂蝉与牛衣,高下虽有殊;高者未必贤,下者未必愚。君不见 沉沉海底生珊瑚,历历天上种白榆! 《题遗爱寺前溪松》 (唐)白居易 偃亚长松树,侵临小石溪。静将流水对,高共远峰齐。翠盖烟笼密,花幢雪压低。 与僧清影坐,借鹤稳枝栖。笔写形难似,琴偷韵易迷。暑天风槭槭,晴夜露凄凄。 独契依为舍,闲行绕作蹊。栋梁君莫采,留著伴幽栖。 《孤松》 (唐)柳宗元 孤松停翠盖,托根临广路。不以险自防,遂为明所误。 《小松》 (唐)杜荀鹤 自小刺头深草里,而今渐觉出蓬蒿。 时人不识凌云木,直待凌云始道高。 《咏松》 (宋)吴芾 古人长抱济人心,道上栽松直到今。 今日若能增种植,会看百世长青阴。 《咏松》 (清)陆惠心 瘦石寒梅共结邻,亭亭不改四时春。须知傲雪凌霜质,不是繁华队里身。 《七绝·为李进同志题所摄庐山仙人洞照》毛泽东 暮色苍茫看劲松,乱云飞渡仍从容。 天生一个仙人洞,无限风光在险峰。 《咏松》陈毅 大雪压青松,青松挺且直。要知松高洁,待到雪化时